Tres enigmas para la Organización

Tres enigmas para la Organización (Tri enigmoj por la Organizo) estas romano de la hispana verkisto Eduardo Mendoza. Tiu romano sekvas la karieron de Eduardo Mendoza pri amuzaj rakontoj pri trilera intrigo uzante marĝenajn rolulojn kaj ridigajn scenojn. Alivorte, pluraj verkoj de tiu ĉi verkisto povas esti konsideritaj kiel parodio de nigraj romanoj. Kiel ĉe plimulto de aliaj verkoj liaj, la agado de tiu ĉi romano okazas ĉe Barcelono kaj proksimaj lokoj.Domingo Rodenas de Moya ‘Tres enigmas para la Organización’: un Mendoza menor y una diversión mayor El País 24a de januaro 2024, alirita la 29a de oktobro 2025.

Intrigo

La agado startas per la eniro de nova membro en stranga spiona servo, eble oficiala, sed tute sekreta, kiu malgraŭ esti la ĉefrolulo neniam montras sian nomon, kaj anstataŭe estas menciita ĉiam kiel la Novulo. Male aliaj organizanoj havas amuzcelajn nomojn: Buscabrega (Kverelemulo), Monososo (Sensubstanca Simio), Pocorrabo (Mallongvostulo) ktp. La estro de la Organizo proponas tri enigmojn, kiuj laŭ li estu konektitaj; nome en hotelo aperis pendumito, el ŝipo malperis la ŝipestro kaj entrepreno de konservaĵoj ne altigas siajn prezojn.Crea Lectura - “Tres enigmas para la Organización” Eduardo Mendoza | Seix Barral En Jutubo, alirita la 29a de oktobro 2025. La diversaj organizanoj devas esplori ĉu sole ĉu laŭpare tra la grandurbo kaj ĉirkaŭaĵoj pri tiuj tri aferoj. La Novulo kutime patrolas kun Chema, sed kiu plej ofte estas menciita kiel la ĝibulo. Buscabrega estas iom kaduka kaj lia edzino devas defendi lin. Pocorrabo estas deprimulo. La novulo estas separita kaj foje zorgas pri sia filo. Boni volas koramikini al li. Grassiela havas preskaŭ demencan patrinon. La estro estas vera parodio de organizestroj. Aldoniĝas taksiisto fascinita de la "emocia" vivo de tiuj sekretaj agentoj.

Strukturo

 Venas novulo al Organizo. Estro proponas la tri enigmojn: pendumo, malapero kaj prezreteno fare de konserventrepreno.
 La novulo ricevas provizoran nomon, sed poste oni ne uzas ĝin. Prezento de la Organizo.
 La novulo kaj Chema iras al la hotelo de la pendumito kaj pridemandas akceptiston.
 La novulo kun sia filo hontas kiel eksprizonulo.
 Grassiela pridemandas pri la ŝipo de la malaperinto kaj ĝia ŝipanaro.
 Familia vivo de Grassiela kun ŝia patrino. La ŝipo eksplodas.
 Informoj pri la esploroj en kunsido de la Organizo.
 Oni instruas la novulon pri inversa ĉifro-metodo.
 Oni pafas la akceptiston de la hotelo.
 Demarŝoj de Grassiela kaj Monososo.
 Buscabrega skandalas en trinkejo pri milita strategio en franca.
 Pocorrabo identigas la virinojn ricevitajn de la pendumito kiel putinoj el landlima bordelo.
 Buscabrega estas alvokita de la konservoprodukta entrepreno. Ankaŭ Grassiela ricevas komision.
 Buscabrega estas kidnapita de la konserventrepreno.
 Esploroj de Grassiela: la pendumito ŝajne ne estis la malaperinto de la ŝipo.
 Boni krompostene akompanas ĉarlatanan vidvinon, s-ino Mendieta.
 Buscabrega ne aperas.
 La edzino de Buscabrega venas serĉi lin.
 La novulo kaj Boni en Figueres.
 Interpretoj de poŝtkarto sendita de Buscabrega.
 Boni pridemandas en bordelo pri virino kiu vizitis la pendumiton.
 Novulo kaj Boni pridemandas Irina, putino kiu faris la viziton al la hotelo.
 Oni trovis la taksiiston kiu forportis Buscabrega kaj la teamo iras al la loko, kien li forportis lin.
 Ili trovas Buscabrega.
 Chema konfuziĝas kaj anstataŭ al centro pri psikopatoj venas en beliga centro, kie li fascinas la laboristinojn per sia rakonto de kliniko.
 Informoj en kunsido.
 Boni vizitas la novulon en lia hejmo.
 La taksiisto vizitas la Organizon: li deziras aniĝi. Boni estas sendita al la konserventrepreno.
 Monososo esploras en preĝejo de maljuna pastro.
 La patrino de Monososo estas japana Pocorrabo en Palamós. Lia kontakto Morcil.lio rakontas pri la konserventrepreno.
 Grassiela vizitas en la hotelon la ĉambron de la pendumito. Iu atakas ŝin kaj savas ŝin ŝipano. La atakinto fuĝas tra necesejo.
 Rendevuo de la novulo kun Irina, la putino.
 Boni kun s-ino Mendieta, pri edzoj.
 Policano kunportas la taksiiston arestitan. Ĉiuj interrompas. La taksiisto insistas, ke li estas ano.
 La novulo rakontas al la estro la informon el Irina.
 Monososo informas pri atendo de grava vizitanto en la preĝejo.
 Boni pridemandas la estron de la konserventrepreno.
 Historio de la Organizo, sekretismo, neceso de folklora festo.
 La taksiisto portas la novulon, Pocorrabo kaj Buscabrega al la forlasita fabriko de la konserventrepreno.
 Kiam novulo atndeas sin filon, venas Irina. Ŝi ricevis inviton al la hotelo de la pendumito.
 La estro kaj Grassiela iras al la hotelo.
 La triopo eniras en la fabriko, trovas leteron en kiu la papao anoncas sian alvenon. Boni kaj ano de la konserventrepreno surprizas ilin.
 Iu pafis kaj mortigis la novan estron de Boni kiun enfiltriĝis en la konserventrepreno. Savas ilin la taksiisto.
 La novulo kaj lia adoleska filo sekvas Irina al la hotelo, sed tiu malaperas kaj ili surprizas la estron kaj Grassiela enlite.
 La maljuna pastro diras al Monososo, ke estas la Papo kiu venas.
 Grassiela kaj la novulo en teraso de la hotelo konstatas, ke de tie videblas la loko de la ŝipo.
 Venas al la preĝejo la du grupoj de anoj, poste aro da monaĥinoj kaj poste falsa papo.
 Tiu fuĝas kun virino, ĉar la mistera ŝipano akompananto de Grassiela ne malhelpis tion.
 Kunsido (ĉu la falsa papo estas la ŝipestro?) kaj la estro proponas forgesi la tutan aferon. 
 La taksiisto alportas la falsan papon kaj Irina.
 Pridemandado al Andrepas (la Papo) kaj Irina. Historio de andrepas en Palamós.
 Lord Pepito dungis Andrepas por la ŝipo. Irina iĝis putino, sed estis kontraŭ, volas agadi kontraŭ ekspluatado kaj savi virinojn.
 Ili savis 15 virinojn (la monaĥinoj).
 Prediko de s-ino Mendieta.
 El la hotelo Andrepas kaj Irina disdonis kontraktojn al la virinoj. La putinestroj estas minaco por Lord Pepito kaj suferas koratakon.
 Irina kaj Andrepas pendumis en la hotelo la kadavron de Lord Pepito, sed la putinestro ankoraŭ restis minaco. Irina konvinkis la pastron, ke venos la Papao por rifuĝiĝi en la preĝejo. La kunsido decidis liberigi ilin, klariginte la tutan aferon. Sed ili ne havas kien iri. La taksiisto proponas revivigi la konserventreprenon.
 Epilogo. Monatojn poste; estas inter la anoj lotado de konservo.

Bibliografio
 Eduardo Mendoza, Tres enigmas para la Organización, Seix Barral, Barcelono, 2024. 407 pp. ISBN 978-84-322-4282-3

Referencoj

Kategorio:Libroj aperintaj en 2024
Kategorio:Hispanlingvaj romanoj
Kategorio:Spiona fikcio
Kategorio:Barcelono